|  |  |  |
| --- | --- | --- |
| ҠАРАЛҒАН | КИЛЕШЕЛГӘН | “РАҪЛАЙЫМ” |
| Башҡорт теле һәм әҙәбиәте кафедраһы ултырышында | Уҡытыу-тәрбиә эштәре буйынса директор урынбаҫары\_\_\_\_\_\_\_\_\_\_\_\_\_\_\_\_\_\_ Д.З.Насырова | Красноусол башҡорт гимназия-интернаты директоры |
| Протокол №1 |  | \_\_\_\_\_\_\_\_\_\_\_\_\_\_\_\_ Г.М.Монасипова |
|  «24» август 2021 | « 24» август 2021 | Бойороҡ №126, 25.08.2021 |

Башҡорт теле һәм әҙәбиәте уҡытыусыһы

 Рәхимова Миләүшә Миннула ҡыҙы тарафынан

 төп дөйөм белем биреү кимәлендә

 2021/2022 уҡыу йылына 10-11 кластар өсөн

«Башҡорт теле » төп дөйөм белем биреү буйынса өлгө программалар нигеҙендә

 (авторы: З.М.Ғәбитова - Өфө: Китап, 2017)

 башҡорт теленән эш программаһы төҙөлдө

Красноусол ауылы-2021

 **Аңлатма яҙыу**

 Урта мәктәптең 10-11-се класы өсөн башҡорт теленән эш программаһы.

 Эш программаһы 34 сәғәткә бүленгән (аҙнаға 1 сәғәт).

 Программа кимәле: базислы

Программа үҙенсәлектәренең характеристикаһы:Эш программаһы түбәндәге **документтарҙы** иҫәпкә алып төҙөлә:

1. “Мәғариф тураһында” Рәсәй Федерацияһының Законы (“Закон об образовании” Закон Российской Федерации)

2. “Мәғариф тураһында” Башҡортостан Республикаһы Законы:

- 7 статья – “Белем алыу теле (телдәре)”

- 8 статья – “Мәғарифтың дәүләт стандарттары”

- 9статья – “Уҡыу-уҡытыу программалары”

- 14 статья – “Белем биреү йөкмәткеһенә дөйөм талаптар”

- 33 статья – “Мәғариф учреждениеһының вәкәләттәре һәм яуаплылығы”

3. Төп дөйөм белем эстәлегенең мәжбүри минимумы (БР Мәғариф министрлығы).

4.Башҡорт теленән программалар (V-XI синыфтар өсөн). Ижевск: Книгоград , 2008. 160 бит.

5. Төп дөйөм белем биреү буйынса башҡорт мәктәптәре өсөн башҡорт теле буйынса өлгө программалар /төҙ.:

З.М. Ғәбитова.-Өфө: Китап, 2017. – 72 бит. (Икенсе быуын стандарттары)

 6. Псәнчин В.Ш., Псәнчин Ю.В. Әсә теле. 10-11-се кластар өсөн дәреслек.– Өфө: Китап,2014.

**Һылтанма:** эш программаһы педсовет ултырышында ҡабул ителгән “Уҡыу курсы программаһының төҙөлөшө, эшләнеү һәм раҫлау тәртибе турһында Положениеһы”н иҫәпкә алып төҙөлдө (Протокол №1 , 16 август 2012 йыл.)

Төп дөйөм белем биреү мәктәбендә уҡыусы башҡорт балаларына башҡорт телен өйрәтеү буйынса түбәндәге бурыстар йөкмәтелә:

уҡыусыларға башҡорт теленең фонетикаһынан , лексикаһынан, һүҙьяһалыш менән грамматикаһынан, стилистикаһы менән пунктуацияһынан, шулай уҡ телдең ижтимағи тормоштағы функцияһы , телдең үҫеше хаҡында программала билдәләнгән күләмдә ныҡлы белем биреү;

уҡыусыларҙың фекерләүен, танып-белеү һәләтлелеген үҫтереү;

уҡыусыларҙа әсә теленең һүҙ байлығына һаҡсыл ҡараш тәрбиәләү;

уҡыусыларҙы , телдең орфоэпик , интонацион нормаларын күҙәтеп, дөрөҫ, асыҡ һәм тасуири уҡыу күнекмәләре менән ҡоралландырыу;

балаларҙы орфографик һәм пунктуацион күнекмәләрен үҫтереү;

башҡорт теленең байлығын, тасуирлау мөмкинлектәрен асыу аша уҡыусыларҙа туған телде өйрәнеүгә әүҙем ҡыҙыҡһыныу, туған телгә, туған халыҡҡа, Ватанға тоғролоҡ һәм һөйөү , ғәҙеллек, донъяға киң ҡараш, кешеләр араһында татыулыҡ, ата-әсәгә, туған халыҡтың быуаттар буйына тупланған тормош ҡағиҙәләренә, әхлаҡ нормаларына хөрмәт тәрбиәләү.

Башҡортостан Мәғариф Министрлығы тарафынан тәҡдим ителгән башҡорт теле буйынса “Төп дөйөм белем биреү буйынса өлгө программалар” Красноусол башҡорт гимназия-интернаты муниципаль бюджет дөйөм белем биреү учреждениеhының «Уҡыу планы»на ярашлы рәүештә тормошҡа ашырыла.

**Башҡорт теленән төп дөйөм белем стандарты.**

Төп дөйөм белем баҫҡысында әҙәбиәтте өйрәнеү түбәндәге **маҡсаттарға** ирешеүгә йүнәлтелгән:

туған телгә ҡарата һөйөү, мәҙәниәт күренеше булараҡ, телгә ҡарата аңлы ҡараш тәрбиәләү; туған телдең төп аралашыу, кеше эшмәкәрлегенең төрлө сфераһынан белем алыу ҡоралы булыуын, йәмғиәттә ҡабул ителгән әхләҡи-этик нормаларҙы үҙләштереү сараһы булыуын аңлау; тәған телдең эстетик ҡиммәтттәрен үҙләштереү;

көндәлек тормошта һәм уҡыу эшмәкәрлегендә туған телде аралашыу сараһы булараҡ үҙләштереү; үҙ-ара аңлашыу һәм үҙ-ара фекер алышыуға һәләтлелекте үҫтереү; үҙ телмәреңде камиллаштырыу; мөһим төп уҡыу белемен һәм универсаль уҡыу хәрәкәттәрен (маҡсаттарын аныҡ итеп әйтә белеү, уны планлаштырыу , библиографик эҙләнеү үткәреү, төрлө типтағы лингвистик һүҙлектәрҙән, сығанаҡтарҙан, Интернеттан тейешле мәғлүмәтте алыу һәм эшкәртеү һ.б.) үҙләштереү;

тел системаһы төҙөлөшөн һәм уның хәрәкәттә булыу законлығын үҙләштереү; стилистик ресурстарҙы һәм төп әҙәби тел нормаларын күҙәтергә өйрәнеү; анализлау, сағыштырыу, классификациялау һәм тел факттарын баһалау һәләттәрен үҫтереү; яҙма һәм һөйләү телмәрен; телмәр эшмәкәрлеге төрҙәрен, аралашыуҙың төрлө ситуацияларында телде ҡулланыу ҡағиҙәләрен , телмәр этикет нормаларын үҙләштереү; актив һәм потенциаль һүҙлек запасын байытыу; телмәрҙә грамматик сараларҙы ҡулланыу күләмен киңәйтеү; алынған белемде, күнекмәне аралашыу процессында , уҡыу эшмәкәрлегендә һәм тормошта ҡулланыу һәләтлеген камиллаштырыу.

**Төп дөйөм белем биреү программалары эстәлегенә ҡуйылған мәжбүри талап.**

 **Башҡорт әҙәби теле -**  башҡорт милли мәҙәниәтенең нигеҙе, шуға күрә мәктәптәрҙә уны өйрәнеүгә төп урын бирелә. Программала уҡыусыларҙың туған телгә , һүҙгә булған ҡыҙыҡһыныуын һәр саҡ үҫтерә барыу , туған телдең байлығын, төрлө һүрәтләү сараларын күрһәтеү, һүҙ һәм уның формалар төрлөлөгөн телмәрҙә ҡулланыуға ынтылыш тәрбиәләү, уҡыусыларҙы туған телдән ныҡлы, аңлы белем алырлыҡ итеп уҡытыу бурысы ҡуйыла. Теоретик белешмәләрҙе үҙләштереү уҡыусыларҙың тел факттарын сағыштырыу, төркөмләү, фонетик, морфологик , синтаксик, орфографик, пунктуацион һәм башҡа төрлө анализ яһау кеүек практик эштәр барышында тормошҡа ашырыла. Әсә теле уҡытыусыларының хәҙерге шарттарҙа мөһим бурысы – уҡыусыларҙың грамоталы яҙыу һәм әҙәби тел нормаларын күҙәтеп һөйләү телмәрен үҫтереү. Орфографик һәм пунктуацион ҡағиҙәләрҙе өйрәнгәндә, уҡыусыларҙың ул ҡағиҙәләрҙе аңлауҙарын, хәтерҙәрендә тотоуҙарын тәьмин итеү, ҡағиҙәләрҙе миҫалдар менән дәлилләй алыуҙарына , ғәмәлдә дөрөҫ ҡулланыуҙарына ирешеү мотлаҡ шарт булып ҡала.

 Туған тел программаһының һәр бүлеген,һәр темаһын өйрәнеү уҡыусыларҙың фекерләүен , телмәрен үҫтереүгә ныҡлы ярҙам итергә тейеш. Туған тел дәрестәрендә уҡыусыларҙың бәйләнешле телмәрен үҫтереү түбәндәге йүнәлештәрҙе тормошҡа ашырғанда алып барыла

уҡыусыларҙың телмәрен үҫтереүҙәге беренсе йүнәлеш- әҙәби телдең дөрөҫ әйтелеше, һүҙьяһалыш, грамматик һәм лексик нормаларын асыҡ , дөрөҫ үҙләштереү;

икенсе йүнәлеш уҡыусылар телмәренең грамматик төҙөлөшөн, һүҙ байлығын ишәйтеүҙән тора. Дәрестәрҙә уҡыусыларҙың һүҙ запасын байытыу төрлө күнегеүҙәр башҡарғанда , изложение , төрлө темаларға иншалар үткәреү барышында даими рәүештә һүҙлек һәм фразеологик берәмектәр өҫтөндә эш ваҡытында ғәмәлгә ашырыла.

Балалар телмәренең грамматик төҙөлөшөн байытыу һәм төрлөләндереү һүҙбәйләнештәрҙең , һөйләмдәрҙең синонимик формаларын, тел берәмектәрен ҡулланыу үҙенсәлектәрен даими күҙәтеү аша алып барыла. Телмәр үҫтереү мәсьәләһенең өсөнсө йүнәлеше фекерҙе телдән һәм яҙып дөрөҫ, тулы итеп сағылдырыу күнекмәләрен үҙ эсенә ала. Уҡыусыларҙың бәйләнешле телмәрен үҫтереүҙә изложениелар, иншалар, миниатюр хикәйәләр, бер нисә үҙ-ара бәйләнешле һөйләмдәрҙән төҙөлгән текстар өҫтәндә интенсив эшләү ҙур роль уйнай. Ундай эштәрҙе башҡарыу алдынан төрлө күнегеүҙәр алып барыла: тәҡдим ителгән текстарҙың темаһын билдәләү, төп фекерен асыҡлау, йөкмәткенән сығып план төҙөү, һүрәтләү сараларын барлау, яңыларын һайлау үткәрелә. Изложение текстарын , инша темаларын һайлағанда , уларҙың тәрбиәүи йөкмәткеһе , әһәмиәте һәр саҡ иҫәпкә алынырға тейеш.

 Тасуири уҡыу күнекмәләрен формалаштырыу телмәр үҫтереү эштәре менән бергә алып барыла. Тасуири уҡыуҙы ойоштороуҙан алда һүҙҙең өндәрен айыра белеү, һүҙҙәрҙе асыҡ әйтеү; баҫымлы һәм баҫымһыҙ ижектәрҙе айыра белеү, һөйләмдәрҙең сиген билдәләү, дөрөҫ тауыш , интонация һайлау, телмәр темпын күҙәтә белеү, йәғни баҫымлы һүҙҙәрҙе айыра алыу кеүек күнекмәләр формалаштырыла. Ундай күнекмәләргә тел дәрестәрендә лә, әҙәбиәт дәрестәрендә лә иғтибар бирелә. Уҡытыусы үҙе тасуири уҡырға, уҡыусыларҙың да тасуири уҡыуҙарын талап итергә тейеш. Тел дәрестәрендә уҡыусыларҙың төрлө темаларға телдән сығыш яһауҙарын мотлаҡ ойошторорға кәрәк, уны системаға әйләндереү маҡсатҡа ярашлы. Уҡыусыларҙың асыҡ, бәйләнешле һәм йәнле итеп һөйләшеүҙәренә ирешергә кәрәк.

**Йөкмәткеһе**

**10-сы класс**

Тел һәм телмәр. Тел һәм уның вазифаһы (1 сәғәт).

Башҡорт теленең функциональ үҫеше (1 сәғәт).

Башҡорт теле ҡәрҙәш телдәр араһында(1 сәғәт).

Лексика. Һүҙҙәрүең күп мәғәнәлеге.Омонимдар.Антонимдар.Синонимдар.(2 сәғәт).

 Төп башҡорт һүҙҙәре. Үҙләштерелгән һүҙҙәр (2 сәғәт).

Фразеология. Орфография. Орфоэпия. Графика. (4 сәғәт).

Һүҙ составы. Һәм һүҙьяһалыш (2 сәғәт).

Грамматика. Грамматик мәғәнәне сағылдырыусы саралар (3 сәғәт).

Морфология. Үҙ аллы һәм ярҙамсы һүҙ төркөмдәре (2 сәғәт).

Сифат. Уның телмәрҙә ҡулланылышы (1 сәғәт).

Алмаш. Уның телмәрҙә ҡулланылышы. (2 сәғәт).

Ҡылым. Тамыр һәм нигеҙ ҡылымдар (1 сәғәт).

Ҡылым һөйкәлештәре (1 сәғәт).

 Күсемле һәм күсемһеҙ ҡылымдар (1 сәғәт).

Ҡылымдарҙың грамматик категориялары ( 1 сәғәт).

Ҡылым төркөмсәләре (1 сәғәт).

**11-се класс**

Рәүеш һәм уның телмәрҙә ҡулланылышы .

Ярҙамсы һүҙҙәр. Телмәрҙә ҡулланылышы.

Модаль һүҙҙәр. Уларҙың телмәрҙә ҡулланылышы.

Ымлыҡтар. Уларҙы телмәрҙә ҡулланыу .

Синтаксис. Уны телмәрҙә ҡулланыу .

Һөйләм. Уның телмәрҙәге урыны .

Тиң киҫәктәр. Телмәрҙә уларҙың ҡулланылышы.

Айырымланған эйәрсән киҫәктәр. Уларҙың стилистик әһәмиәте.

Бер составлы һөйләмдәр. Уларҙың телмәрҙә ҡулланылышы.

Тулы һәм кәм һөйләмдәр. Уларҙың телмәрҙә ҡулланылышы .

Һөйләм киҫәктәре менән грамматик бәйләнеше булмаған һүҙҙәр. Һүҙбәйләнештәр, һөйләмдәр.

Теҙмә ҡушма һөйләмдәр һәм уларҙың телмәрҙә ҡулланылышы.

Эйәртеүле ҡушма һөйләмдәр. Уларҙың телмәрҙә ҡулланылышы.

Ҡатмарлы ҡушма һөйләм. Уның телмәрҙәге урыны.

Тура телмәр менән ситләтелгән телмәр.

Текст синтаксисы .

**Уҡыусылар белергә тейеш төшөнсәләр:**

 Өлкән кластар өсөн тәғәйенләнгән уҡыу программаһы йәшәп килгән дәреслектәрҙең туранан-тура дауамы булараҡ ул телдән быға тикле эйә булған белемгә таяна. Ундай эштең маҡсаты – уҡыусыларҙың әсә теле лексикаһынан, һүҙьяһалышынан, грамматик төҙөлөшөнән алған белемен системаға килтереү, тәрәнәйтеү һәм телмәрҙе дөрөҫ ҡулланыу күнекмәләренә эйә булдырыу. Шулай уҡ орфографиянан, пунктуациянан грамоталылыҡты күтәреү, лингвистик курс булараҡ башҡорт теленең бөтөнлөгөн урта мәктәп тамамлаусыларҙың күҙ алдына баҫтырыу төп маҡсаттарҙың береһе.

 Программа материалды блоклап өйрәнеүҙе күҙ уңында тота. Материалды блоктарға туплап өйрәнеү бүленгән ваҡытты бәрәкәтле файҙаланырға, күп төрлө эш башҡарарға мөмкинселек бирәсәк.

 **Башҡорт теленән телдән һәм яҙма рәүештә үткәрелә торған эш төрҙәре.**

Предмет-ара бәйләнештәр. Башҡорт әҙәбиәте.

Художестволы, фәнн-популяр һәм публицистик текстарҙы ҡысҡырып етеҙ уҡыу.

Художестволы әҫәрҙәрҙе (шул иҫәптән драма әҫәрәҙәрен) тасуири уҡыу.

Ҙур булмаған эпик әҫәрҙәрҙе йәки уларҙың өҙөктәрен яҙма йәки телдән һөйләп биреү.

 Өйрәнелә торған әҫәр буйынса телдән һәм яҙма рәүештә фекер йөрөтөү характерындағы инша яҙыу: һорауҙарға тулы яуап биреү; геройҙы индивидуаль, сағыштырма, төркөмләп ҡылыҡһырлау. Яҙма йәки телдән сығыш яһау өсөн план төҙөй белеү. Үҙ аллы уҡылған әҙәби әҫәр, ҡаралған кинофильм һәм телевизион тапшырыу хаҡында (әҫәрҙең геройҙары һәм ваҡиғаларына үҙ мөнәсәбәтеңде билдәләү) баһалама биреү.

 Урында һүрәтләү элементтарын эсенә алған хикәйәләү характерындағы тестарҙың йөкмәткеһен ҡыҫҡартып йәки һайлап изложение төҙөү. Урынды, тарихи һәм мәҙәниәт ҡоартҡыларын һүрәтләп инша яҙыу.

Мораль-этик һәм патриотик темаларға фекерләү характерындағы инша яҙыу. Ишетелгәндәр нигеҙендә инша-хикәйә төҙөү.

**Дөйөм белем күнекмәләрен баһалауҙың критерийҙары һәм нормалары**

Һүҙлек диктанты – 35-40 һүҙ

- баһалау

Таҙа яҙылған, хатаһы булмаған эшкә - «5»

Бер орфографик хаталы эшкә - “4”

Өс орфографик хаталы эшкә - “3”

Биш орфографик хаталы эшкә - “2”

**Контроль диктант: йыл башында - 180, йыл ҙағында –200** һүҙ.

**- баһалау:**

“5” - таҙа башҡарылған, хатаһы булмаған эшкә ҡуйыла. Шулай уҡ үтә ауыр булмаған бер пунктуацион хаталы диктант та шулай баһаланырға мөмкин. Өйрәнелмәгән темаларға ҡараған һүҙҙәрҙең хаталары төҙәтелә, әммә иҫәпкә алынмай.

“4” - Ике орфографик, ике пунктуацион, йәки бер орфографик, өс пунктуацион, йәки өс орфографик, бер пунктуацион хаталы эшкә ҡуйыла. Шулай уҡ орфографик хатаһыҙ, дүрт пунктуацион, йәки дүрт орфографик хата булып, пунктуацион хатаһы булмағанда ҡуйыла

“3” – 5/4, 4/5, 6/3, 7/2, 2/7

“2” – орфографик хата һигеҙҙән артһа, орфографик һәм пунктуацион хаталар суммаһы туғыҙҙан артҡанда ҡуйыла.

“1” - орфографик һәм пунктуацион хаталар суммаһы ун биштән артып китһә ҡуйыла.

**- контроль диктантты тикшергәндә, түбәндәге хаталар төҙәтелә, ләкин баһалағанда иҫәпкә алынмай**:

1) мәктәп программаһына индерелмәгән ҡағиҙәгә яҙылыштар;

2) әле үтелмәгән ҡағиҙәгә яһалған хаталар;

3) автор ҡуйған ҡатмарлы пунктуацияға хаталар;

4) механик рәүештә бер хәреф урынына икенсеһен яҙыу (мәҫәлән: *ата* урынына *аша).*

Диктантҡа билдә ҡуйғанда шулай уҡ хаталарҙың характерына иғтибар итергә кәрәк. Хаталарҙы иҫәпләгәндә тупаҫ булмағандары, йәғни грамоталылыҡты билдәләү өсөн әһәмиәте юҡтары, айырым билдәләнә. Бындай хаталарҙың икеһе берәүгә иҫәпләнә. Бер үк ҡағиҙә буйынса булған өс пунктуацион хата берәүгә иҫәпләнә.

**- түбәндәге хаталар тупаҫ булмаған хаталарға инә**:

 1) ҡағиҙәләрҙең иҫкәрмәләренә ҡараған хаталар;

2) бәйләү юлы менән яһалған ҡушма яңғыҙлыҡ атамаларҙа ҙур хәрефтең яҙылышына хаталар;

3) бер тыныш билдәһе урынына икенсеһен ҡуйыу.

Инша һәм изложениелар яҙҙырыу аша уҡыусыларҙың:

теманы аса белеүе, тел сараларын инша йәки изложениеның темаһына һәм уларҙағы төп фекерҙе аңлатыу бурыстарына ярашлы һайлай белеүе,

яҙғанда, грамматик нормаларға һәм дөрөҫ яҙыу ҡағиҙәләренә таянып эш итеүе тикшерелә. Шуның өсөн иншаға ла, изложениеға ла һәр ваҡыт ике билдә ҡуйыла. Беренсе билдә менән - уларҙың йөкмәткеһе һәм телмәр төҙөлөшө, икенсе билдә менән грамоталылыҡ кимәле баһалана.

**Инша – 4,5-5 бит (400 һүҙ)- баһалау**

“5” – Йөкмәтке тулыһынса асылған. Фактик хаталар юҡ. Йөкмәтелә ваҡиғалар эҙмә-эҙлекле бирелгән. инша һүҙлек запасы һәм һәр һүҙҙе, һүҙбәйләнеште үҙ урынында ҡулланыу буйынса уңышлы.

“4” – Йөкмәткеһе инша планына тура килә. Ул тулы яҙылған, әммә бәләкәй генә фактик хаталар киткән. Эҙмәүэҙлекле һүрәтләүҙә лә тайпылыштар бар. Яҙма телмәрҙең лексик һәм грамматик ҡоролошо яҡшы. Стиле лә тейешле кимәлгә тап килә.

“3” – Бирелгән теманан ситкә тайпылыуҙар бар. Фактик хаталар ҙа киткән. Эҙмә-эҙлелек бик тура килмәй. Һүҙлек байлығы, стиль һаҡланышы юҡ.

“2” – Инша темаға тап килмәй. Күп кенә фактик хаталар киткән. Эҙмә-эҙлелектән, инша планынан тайпылыу бар. Күп кенә һүҙҙәр, һүҙбәйләнештәр дөрөҫ ҡулланылмаған.

Грамоталылыҡ буйынса баһа диктанттар нормаһына тап килә.

**Изложение – 500-550 һүҙ. Өйҙә яҙырға бирелгән изложениелар күләме менән артырға ла мөмкин.**

**- баһалау**

Инша һәм диктанттар нормаһына нигеҙләнергә мөмкин**.**

**Йомғаҡлау баһаһы**

Йомғаҡлау баһаһы ярты йыллыҡ һәм уҡыу аҙағында ҡуйыла. Ул, беренсе сиратта, уҡыусыларҙың белергә тейеш төшөнсәләре, күнекмәләре, практикала ҡуллана белеүҙәре һәм яҙма эштәр һөҙөмтәләре буйынса ҡуйыла.

**Уҡытыусының башҡорт теле буйыса уҡыу- уҡытыу методик комплекты:**

|  |  |  |  |  |
| --- | --- | --- | --- | --- |
| **№** | **Исемлек** | **Авторы** | **Нәшриәт** | **Баҫылған йылы** |
| 1. | Башҡорт теле. Педагогия училищелары өсөн дәреслек. | Ж.Ғ.Кейекбаев | Өфө “Китап” | 2012 й. |
| 2. | Башҡорт теле һәм әҙәбиәтенән традицион булмаған дәрестәр | М. И. Баһаутдинова,Н. Ғ. Йәғәфәрова | Өфө “Китап” | 2013 й. |
| 3. | Тел хикмәттәре (яңыртылған баҫма) | Ә. Бейеш. К.Мәргән | Өфө “Китап” | 2011 й. |
| 4. | Телдең күркәмлек саралары | В. Ш. Псәнчин | Өфө “Китап” | 2013 й. |
| 5. | 8-9 синыфтар өсөн “ Әсә теле» дәреслегенә методик күрһәтмәләр | Ф.Ф.Абдуллина, В.Ш.Псәнчин | Өфө “Китап” |  2014 й. |
| 6. | 8-9 синыфтар өсөн “ Әсә теле» дәреслегенә дидактик материалдар | Ф.Ф.Абдуллина, В.Ш.Псәнчин | Өфө “Китап” | 2013 й. |
| 7. | Башҡорт теле (V-IX кластар) һәм әҙәбиәтенән (V-XI кластар) тест һорауҙары | И.Ә.Шарапов | Өфө,”Китап” | 2011 й. |
| 8. | Башҡорт теленең антонимдар һүҙлеге. | М.Х.Әхтәмов | Өфө, “Китап” | 2016 й. |
| 9. | Башҡорт теленең омонимдар һүҙлеге. | М.Х.Әхтәмов | Өфө, “Китап” | 2014й. |
| 10. | Башҡорт теленең синонимдар һүҙлеге. | З.Ғ.Ураҡсин | Өфө, “Китап” | 2015 й. |
| 11 |  Башҡорт теленән диктанттар йыйынтығы.  | Ф.С.Исҡужина, З.Ф.Әбүбәкерова  | Өфө , Матбуғат донъяһы | 2014й. |
| 12. | Төп дөйөм белем биреү буйынса өлгө программалар.Башҡорт теле. | З.М.Ғәбитова | Өфө, “Китап” | 2017й. |

**Башҡорт теле дәреслегенә тематик план (10-сы класс)**

|  |  |  |  |
| --- | --- | --- | --- |
|  | Дата | Тема | Иҫкәрмәләр |
| План |
|  | 06.09 | Инеш. Тел һәм телмәр. Телдең төп вазифалары. | Башҡорт теленең функциональ үҫеше |
|  | 13.09 | Донъя телдәре. Телдәрҙең күп төрлөлөгө. | Ҡәрҙәш телдәр |
|  | 20.09 | Үле һәм тере телдәр. Тәбиғи һәм яһалма телдәр.  |  |
|  | 27.09 | Тел төҙөлөшө һәм тел тураһында фән бүлектәре. |  |
|  | 04.10 | Телмәр үҫтереү дәресе. “Китап – белем сығанағы” темаһына ижади инша. |  |
|  | 11.10 | Хаталар өҫтөндә эш. Әҙәби тел – нормаға һалынған тел. | Телмәр мәҙәниәте |
|  | 18.10 | Дөрөҫ әйтелеш нормалары. Һүҙ эсендәге баҫым. | Контроль һорауҙар. “Башҡорт теле” дәреслеге (25-се бит) |
|  | 25.10 | Контроль диктант №1 “Кирәмәт башында” | Ф.С.Исҡужина, З.Ф.Әбүбәкерова “Башҡорт теленән диктанттар йыйынтығы” (72-се бит) |
|  | 08.11 | Хаталар өҫтөндә эш. Лексика. Һүҙҙәрҙең күп мәғәнәлелеге. | Метафора, метонимия, перифраз, эвфемизм |
|  | 15.11 | Омонимдар. Омофондар. |  |
|  | 22.11 | Синонимдар. Антонимдар. |  |
|  | 29.11 | Төп башҡорт һүҙҙәре. Үҙләштерелгән һүҙҙәр. |  |
|  | 06.12 | Калькалар. Неологизмдар. Профессионализмдар. |  |
|  | 13.12 | Диалект һүҙҙәр. Терминдар. Һүҙлектәр. |  |
|  | 20.12 | Эмоциональ - экспрессив һүҙҙәр. |  |
|  | 27.12 | Телмәр үҫтереү дәресе. “Ат сабыштырыу” темаһына контроль изложение №2. | “Изложениелар өсөн текстар йыйынтығы” 87-се бит |
|  | 17.01 | Хаталар өҫтөндә эш. Фразеология. |  |
|  | 24.01 | Фонетика. Орфоэпия. | Контроль һорауҙар. “Башҡорт теле” дәреслеге (58-се бит) |
|  | 31.01 | Ижектәр. Баҫым. Һуҙынҡы өндәр. | Редукция, протеза, эпентеза. элизия |
|  | 07.02 | Тартынҡы өндәр. |  |
|  | 14.02 | Орфография. Орфоэпия. Графика. |  |
|  | 21.02 | Һүҙ составы һәм һүҙьяһалыш. Телдә һүҙьяһалыш ысулдары. | Контроль һорауҙар. “Башҡорт теле” дәреслеге (78-се бит) |
|  | 28.02 | Телмәр үҫтереү дәресе. “Йәшәү – бәхет” темаһына инша-фекерләү. | Һүҙьяһалыш һәм стилистика |
|  | 07.03 | Хаталар өҫтөндә эш. Грамматика. Морфология. Башҡорт телендә һүҙ төркөмдәре. |  |
|  | 14.03 | Исем. Исемдәрҙең эйәлек һәм хәбәрлек категориялары. | Килеш формаларының стилистик мөмкинлектәре |
|  | 21.03 | Сифат. Төп һәм шартлы сифаттар. |  |
|  | 04.04 | Телмәр үҫтереү дәресе. “Мөхәббәт” темаһына контроль изложение. | “Изложениелар өсөн текстар йыйынтығы”, 193-сө бит |
|  | 11.04 | Һан. Һан төркөмсәләре. |  |
|  | 18.04 | Алмаш. Алмаш төркөмсәләре. | Алмаштарҙың стилистик мөмкинлектәре |
|  | 25.04 | Контроль диктант “Төн” | Ф.С.Исҡужина, З.Ф.Әбүбәкерова “Башҡорт теленән диктанттар йыйынтығы” (44-се бит) |
|  | 02.05 | Хаталар өҫтөндә эш. Ҡылым. Ҡылымдарҙың лексик-сематик төркөмдәре.  |  |
|  | 09.05 | Ҡылымдарҙың грамматик категориялары. Һөйкәлеш.  | Контроль һорауҙар. “Башҡорт теле” дәреслеге (169-сы бит) |
|  | 16.05 | Ҡылым төркөмсәләре. |  |
|  | 23.05 | Үтелгәндәрҙе ҡабатлау һәм дөйөмләштереү.Йомғаҡлау дәресе.  |  |

 **Башҡорт теле дәреслегенә тематик план (11-се класс)**

|  |  |  |  |
| --- | --- | --- | --- |
|  | Дата | Тема | Иҫкәрмәләр |
| План |
|  |  | Инеш. Башҡорт теле – беҙҙең туған телебеҙ. | Тел һәм телмәр. |
|  |  | Рәүеш һәм уның телмәрҙә ҡулланышы. Рәүеш дәрәжәләре. | Контроль һорауҙар һәм эштәр. “Башҡорт теле” дәреслеге (173-сө бит) |
|  |  | Ярҙамсы һүҙ төркөмдәре. Бәйләүестәр.  |  |
|  |  | Теркәүестәр. Киҫәксәләр.  | Контроль һорауҙар һәм эштәр. “Башҡорт теле” дәреслеге (178-се, 181-се биттәр) |
|  |  | Модаль һүҙҙәр. Ымлыҡтар.  |  |
|  |  | Оҡшатыу һүҙҙәре. Саҡырыу һүҙҙәр. | Контроль һорауҙар һәм эштәр. “Башҡорт теле” дәреслеге (189-сы бит) |
|  |  | Контроль диктант №1 “Ҡаһарманлыҡты данлаусы ҡобайыр” | “Башҡорт теленән диктант һәм изложениелар йыйынтығы” (149-сы бит) |
|  |  | Хаталар өҫтөндә эш. Төрлө һүҙ төркөмдәренең стилистик мөмкинлектәре. |  |
|  |  | Синтаксис. Синтаксистың берәмектәре.  | Контроль һорауҙар. “Башҡорт теле” дәреслеге (194-се бит) |
|  |  | Һүҙбәйләнеш. Синтагма. | Һүҙбәйләнештәрҙә бәйләнеш төрҙәре |
|  |  | Һөйләм. Ике составлы һөйләмдәр.  |  |
|  |  | Телмәр үҫтереү дәресе. “Башҡортостан – тыуған төйәгем” темаһына ижади инша. |  |
|  |  | Хаталар өҫтөндә эш. Һөйләмдә һүҙ тәртибе. Интонация буйынса һөйләм төрҙәре. |  |
|  |  | Һөйләмдең баш киҫәктәре. Эйә. Хәбәр. Уның төрҙәре. |  |
|  |  | Һөйләмдең эйәрсән киҫәктәре. Аныҡлаусы. Тултырыусы. Хәлдәр. |  |
|  |  | Контроль диктант №2 “Төрлө дуҫтар була” |  |
|  |  | Хаталар өҫтөндә эш. Һөйләмдең тиң киҫәктәре.  |  Һөйләмдәрҙең стилистик мөмкинлектәре |
|  |  | Һөйләмдең айырымланған эйәрсән киҫәктәре. |  |
|  |  | Хәл әйтеме һәм уларҙың айырымланыуы. |  |
|  |  | Телмәр үҫтереү дәресе. “Килен төшөрөү” темаһына контроль изложение №1. |  |
|  |  | Хаталар өҫтөндә эш. Бер составлы һөйләмдәр. |  |
|  |  | Кәм һөйләмдәр. |  |
|  |  | Өндәш һүҙ. Өндәш һүҙҙең стилистик мөмкинселектәре.  |  |
|  |  | Инеш һүҙ һәм инеш һүҙбәйләнештәр, инеш һөйләмдәр. |  |
|  |  | Ҡушма һөйләм. Теркәүесле һәм теркәүесһеҙ теҙмә ҡушма һөйләмдәр. |  |
|  |  | Эйәртеүле ҡушма һөйләмдәр. Эйәрсән һөйләмдәрҙе мәғәнәләренә ҡарап төркөмләү. |  |
|  |  | Ҡатмарлы синтаксик төҙөлмәләр. Тиң эйәрсән һөйләмле ҡушма һөйләмдәр. Тиң булмаған эйәрсән һөйләмле ҡушма һөйләмдәр. |  |
|  |  | Ҡатнаш ҡушма һөләмдәр. |  |
|  |  | Телмәр үҫтереү дәресе. “Һунарсы” темаһына контроль изложение №2. |  |
|  |  | Хаталар өҫтөндә эш. Теҙемдәр. |  |
|  |  | Тура телмәр. Ситләтелгән телмәр. |  |
|  |  | Текст синтаксисы. Текстың бәйләнешлелеге. Текстың композицияһы. |  |
|  |  | Контроль диктант №3 “Серле көршәк”. |  |
|  |  | Хаталар өҫтөндә эш. Үтелгәндәрҙе ҡабатлау һәм дөйөмләштереү. Йомғаҡлау дәресе. |  |